IEph 4 + Add. p. 1
Region: Asia Minor — Ionia

οι δικασται. εξειναι δε τοις δικασταις εαν αυτοις μη φαινηται δικαστικον ειναι το πραγμα αλλ ο μεν γεωργος πλεονος τετιμησθαι ο δε τοκιστης ελαττονο[ς] εξειναι αυτοις τιμησαι οσου αν δοκηι καλως εχειν του δε χ[ρ]εους μη ειναι αντιτιμησιν. εαν δε η μεν τιμησις συνομολογηται το δε δανειον διαμφισβητηται η το μεν δανεον [συν]ομολογηται η δε τιμησις αντιλεγηται περι του διαμφισβητουμενου τηγ κρισιν ειναι. α δ αν οι δικασται κρινωσιν αναγραψαντες εις λευκωμα οι εισαγωγεις και τας επικρισεις τας των διαιτητων ας αν επι του δικαστηριου συνομολογησωσιμ παραδοτωσαν τοις επι του κοινου πολεμου ηιρημενοις. οταν δε παραλαβωσιν οι επι του κοινου πολεμου ηιρημενοι τας κρισεις και τας διαιτας κληρουτωσαν εκ των τριακοντα των ηιρημενων υπο του δημου καθ εκαστην πενθημερον ανδρας πεντε διαιρετας τωγ κτηματων κληρουτωσαν δε και τους τοπους αναγραψαμενοι. οι δε λαχοντες διαιρειτωσαν καθ ους αν εκαστοι τοπους λαχωσιν μη διασπωντες μητε τα του τοκιστου μερ[η μ]ητε τα του γεωργου αλλα τα μερη τεμνοντες συνεχη αλληλοις και αποδιδοτωσαν της γης τοις τοκισταις [και τοις γεωργοις κα]τα λογον εκατεροις των ενοντωγ χρηματων συλλογισαμενοι το τε δανεον και την τι[μησιν εξαιρειτωσ]αν δε εν τηι διαιρεσει της χωρας οδους προς τε τα ιερα και προς τα υδατα και προς τας επαυ[λε]ις και πρ[ος] ταφους. εαν δε τινες διαμφισβητησωσιν τηι γεγενημενηι διαιρεσει επαγγειλατωσαν τοις επι του κοινου πολεμου ηιρημενοις και τωι επι του δικαστηριου τεταγμενωι ο δε αποδεδειγμενος επι του δικαστηριου εξαγετω επι τον τοπον οι δε δικασται εαν τι δοκηι αυτοις μη δικαιως διηιρησθαι ανισουτωσαν κατα λογον εκαστοις προσνεμοντες του δανειου και της τιμησεως. τους δε γενομενους υπο των διαιτητ[ω]ν η των δικαστων μ[ερι]σμ[ο]υς ανενεγκα[τ]ωσαν οι διαιτηται και οι δικασται επι τους ηιρημενους επι του κοινου πολεμου αναγραψαντες τα τε ονοματα των ανδρων και τους τοπους και τους ορους τωμ μερισμων. οι δε ηιρημενοι γραψαντες εις λευκωματα παραδοτωσαν τοις νεωποιαις θειναι επι το εδεθλον δοτωσαν δε και τωι αντιγραφει τουτων αντιγραφα ιν εξηι τωι βουλομενωι τωμ πολιτων εφοραν τους γεγενημενους μερισμους των εγγαιων και κοινημ μεν διαιρεσιν ταυτην ειναι αν δε πως αλλως προς αυτους ομολογησωσιν υπερ της διαιρεσεως και απογραψωνται π[ρο]ς τους επι του κοινου πολεμου ουτως αυτοις ειναι ως αν ομολογησωσι προς αλληλο[υ]ς αντιγραφα δε λαμβανειν τογ γεωργον των του τ[οκισ]του του αυτωι προσκοινωνουντος και τον [τ]οκιστην των του γεωργου του αυτ[ωι προσ]κοινωνουντος τιμηματωγ και δανειων κα[ι] επιτροπον υπερ ορφανου και τους συ[νορφα]νιστας ους αν παραλαμβανωσιν εκ[αστοι αλ]λον δε μηθενα λαμβανειν μηδε τους επι τουτων τεταγμενους διδοναι [μηδε] αυτους λαμβανειν ει δε μη εξωλη ειναι και αυτον τον λαβοντα και ος αν ετε[ρωι δ]ωι και υποδικον ειναι και τον λαβοντα και τον δοντα ως απειθουντα και επιβουλευοντα τοις συμφερουσι της πολεως. οσοι δε επι τοις υπερεχουσι δεδανεικασιν ειναι τηγ κομιδην αυτοις εκ του περιοντος μερους τωι γεωργωι καν εις καμ πλειους ωσι τοις πρωτοις πρωτοις και τοις αλλοις επεξης τον δε [μερισ]μον ειναι και τουτοις καθαπερ και τοις πρωτοις δανεισασιν. ει δε τινες [υποθε]ντες αλλοις κτηματα δεδανεισμενοι εισιμ παρ ετερων ως επ ελευθεροις [τοις κ]τημασιν εξαπατησαντες τους υστερους δανειστας εξειναι τοις υστεροις [δανεισ]ταις εξαλλαξασι τους προτερον δανειστας κατα τον συλλογισμον του κοινου πο[λεμου] εχειν τα κτηματα εαν δε ενοφειληται τι αυτοις ετι ειναι τηγ κομιδην τοις [δανειστ]αις εκ της αλλης ουσιας του χρειστου πασης τροπωι ωι αν δυνωνται αζημιοις [απαση]ς ζημιας αν δε και εγγυος ηι ειναι την εκ του εγγυου κομιδην καθαπερ εκ των [τα μετε]ωρα εγγυωμενων. υπερ των εγγυων των εγγυωμενων προς [αυτα] τα κτηματα εαμ μεν ιση ηι η τιμη του κτηματος τωι δανειωι προς ο [αν ηι ε]γγυος τηι τιμησει τηι προ του πολεμου γεγενημενηι απηλλαχθαι τον εγγ[υον τη]ς εγγυης εαν δε πλεον ηι το οφειλημα της τιμης του κτηματος το πλεον οφει[λημα της] τιμης ο εγγυος αποτινετω κατα λογον ωσπερ οι αλλοι οι τα μετεωρα εγγυω[μενοι εαμ] μη επιτετοκισμενον ηι εις πλειω χρονον της εν τηι πραξει γεγενημενης [εγγυη]ς εαν δε επιτετοκικως ηι ο δανειστης παρα τημ πραξιν και τον [χρονον τον ω]μολογημενον εν τηι πραξει μη αποτινειν τον εγγυον ωι πλειον [ηι επιτ]ετοκ[ισ]μενον εαμ μη επεσχηκως ηι την εισπραξιν ο τοκιστης συμβου[λομενου] του εγγυου περι δε τουτου αν αμφισβητωσιγ κρισιν αυτοις γινεσθαι επι του ξενικου δικαστηριου αμ μη τι υπο των διαιτητων συμ[πεισθωσι] της δε δικης αρχειν τον τοκιστην. ει δε τις επιτροπος εν τηι επ[ιτροπηι] λαβων αυτος εχει χρηματα των του ορφανου τροπωι οτωιουν τουτω[ι μη] ειναι κοινον τομ πολεμον. οσοι δε φερνας οφειλουσι θυγατριοις η [α]δελφαις ταις αυτων μεμερικοτες εκ της πατρωιας ουσιας η επιτροποι υπο πατρος καταλελειμμενοι η υπο δημου ηιρημενοι ταις ορφαναις ταις υπ αυτων επιτροπευομεναις μη αποδεδωκασι τας φερνας ας οι πατερες εταξαν η γημαντες και διαλυθεντες μη αποδεδωκασι τας φερνας ουσας αποδοτους κατα τον νομον τουτοις αποδιδοναι τας φερνας και τους τοκους κατα τας πραξεις και μη ειναι αυτοις υπολογιζεσθαι τογ κοινομ πολεμον αλλα το γενομενον διαπτωμα αναπληρουτωσαν εις την φερνην ταις ορφαναις οι επιτροποι εκ του αλλου οικο[υ] ου αν επιτροπευωσι. οσοι δε επι κτη[μ]ασιν δεδανεισμενοι εισιν απο δημαγορου πρυτανεως και μηνος ποσιδεωνος τουτοις τ[ο]μ μεγ κοινομ πολεμον ειναι ωσπερ και τοις αλλοις τας δε τιμησεις ειναι τωγ κτημα[τ]ων εν οις χρονοις τα δανεα και αι πραξεις γεγονασιν οπως ει τινες κεκαρμενοις τοις κτημα[σι]ν η των επαυλιων καθηιρημενων συνηλλαχασιν ουτως αι τιμησεις αυτων γινωνται [ω]ς διακειμενοις συνηλλαξαν τοις κτημασιν. οσοι δε προ απολλαδος και μηνος [λ]ηναιωνος πραξεις πεπραγασιν εναντιας τωι κοινωι πολεμωι μη ειναι τας πραξεις κυ[ρ]ιας αλλ ειναι τους οφειλοντας τουτοις εν τωι κοινωι πολεμωι. οσοι δε απο μηνος λη[ν]αιωνος και απολλα πραξεις πεπραγασιν επι τοις κτημασιν τουτοις δ ειναι τας πραξε[ις] κυριας και μη ειναι αυτοις κοινον τομ πολεμον επειδη εν τωι πολεμωι διαπιστευσαντ[ες] εισευπορησαν τοκους δε αυτοις ειναι μη πλειους δωδεκατων. υπερ των δανε[ιστ]ων των εμβεβηκοτων εις κτηματα οσοι μεμ προ μηνος ποσιδεωνος του επι δη[μ]αγορου εμβαντες εις κτηματα κατα πραξεις εχουσιν τα κτηματα και νεμονται ειναι [αυ]τοις κυριας τας εμβασεις ει μη τι αλλο εκοντες προς αυτους ωμολογηκασιν. περι δε της π[αγ]κτησιας αν τινες αμφισβητωσιν κρισιν αυτοις ειναι κατα τους νομους. οσοι δε εμ[βε]βηκασιν υστερον μηνος ποσιδεωνος του επι δημαγορα νεμομενων των δεδανεισμεν[ων τα] κτηματα κατα το ψηφισμα και κατηγμενων υπο του δημου τα μεγ κτηματα εινα[ι των δα]νεισαμενωγ και νεμομενων τα δε δανεια των δανειστων του μερισμου γενομενου καθαπερ και τοις αλλοις δανεισταις. εαν δε διαμφισβητησωσιν οι δανεισαντες προς τους οφειλοντας φαμενοι εμβεβηκεναι προτερον δημαγορου πρυτανεως και μηνος ποσιδεωνος κρισιν αυτοις γινεσθαι καθαπερ και τοις αλλοις τοις εν τωι κοινωι πολεμωι εβλαμμενοις. ει δε τινες μη εμβαντων των δανειστων αυτοι νεμομενοι τα κτηματα εκοντες τι συνωμολογηνται προς τους δανειστας μη βιασθεντες ειναι αυτοις τα ωμολογημενα κυρια εαν δε ο μεμ φηι βεβιασθαι ο δε μη ειναι αυτοις κρισιν περι τουτων εν τωι ξενικωι δικαστηριωι προδιαιτασθαι δε αυτους επι των διαιτητων κατα τονδε τον νομον. οσοι δε εγκαταλιποντες τα κτηματα απηλλαγμενοι εισιν οι δε τοκισται γεγεωργηκασιν ειναι τα κτηματα των τοκιστων. εαν δε βουλωνται οι οφειλοντες αποδοντες τα ανηλωμενα τοις τοκισταις και τοκους επι τεσσερεσκαιδεκατους και ει τι αυτοις ανηλωται εις τηγ γην η απολωλε τι δια τηγ γεωργιαν υπολογισθεισων τωγ γεγενημενων προσοδωγ παραλαβειν τα κτηματα εξειναι αυτοις αποδουσιν εν ενιαυτωι τωι επι δαναου μετεχειν αυτους του κοινου πολεμου κατα ταυτα τοις αλλοις υπερ δε τωγ γεγενημενων αναλωματων και των απολωλοτων εν τηι γεωργιαι και τωμ προσοδων τωγ γεγενημενων εαμ μεν τι προς αλληλους συμφωνησωσιν η συμπεισθωσιν υπο των διαιτητων ταυτ ειναι ει δε μη κρισιν αυτοις ειναι επι του ξενικου δικαστηριου καθαπερ και τοις αλλοις της δε δικης αρχειν τον εγκαταλιποντα το κτημα. ει δε τινες επι δημαγορου η μαντικρατους η απολλαδος εως μηνος ποσιδεωνο[ς] τα μερη τωγ χρηματων [------]νοκ[-]τ[-]τ[-] τογ κοινομ πολεμον [--]δε[-------]το[-]σ[- αμφι]σβητωσιν μη[-]αν[-----]τα[-] αδελφον [κρι]σιν αυτοις ειναι κατα [τονδε τον νομον -] οικομ παρειληφασιν [-]α[---]ω[-] την δε ουσιαν ε[-] [-]αδ[-]κ[--]α κατα τογ κοιν[ομ] πολεμο[ν - αμφισβη]τωσιγ κρισιν αυτοι[ς] ει[ναι κατα] τ[ο]ν[δ]ε [τον νομον. -] νομον και εαν α[λ]ω[σιν -] αποτε[ισ]ατωσαν τα χ[ρ]ηματα τω[ι - εαν δε] τινες εγλ[ε]ιπω[σιν -] τη[ν] ουσιαν του εγλε[ι]ποντος αποτ[ι]ν[-] χρηματ[---]λ[----------]τε[-]ν[- κρισιν αυτοις] ειναι κατα τονδε τον νομον.